Γεγονότα Φεβρουαρίου 2011

Γεγονότα το 2011 : Ιανουάριος • Φεβρουάριος • Μάρτιος • Απρίλιος • Μάιος • Ιούνιος • Ιούλιος • Αύγουστος • Σεπτέμβριος • Οκτώβριος • Νοέμβριος • Δεκέμβριος Παρατίθενται γεγονότα του μηνός Φεβρουαρίου του έτους 2011 ανά θεματική κατηγορία.

 Ένοπλες συγκρούσεις και επιθέσειςΔιαδηλώσεις στην Αίγυπτο 2011: Η λιβανική οργάνωση Χεζμπολάχ που υποστηρίζεται από τη Συρία και το Ιράν χαιρετίζει τον αγώνα των διαδηλωτών στην Αίγυπτο με σκοπό την ανατροπή του Χόσνι Μουμπάρακ. (Ημερησία) Την πορεία του 1 εκατομμυρίου πραγματοποιούν στο κέντρο του Καΐρου δεκάδες χιλιάδες διαδηλωτές, στη μαζικότερη εκδήλωση διαμαρτυρίας από τότε που ξεκίνησαν οι διαδηλώσεις στην Αίγυπτο. (Το Βήμα) Ο Χόσνι Μουμπάρακ ανακοινώνει την απόφασή του να μην είναι υποψήφιος για ακόμη μία θητεία στις επόμενες προεδρικές εκλογές. Οι διαδηλωτές απέρριψαν την πρότασή του για να παραμείνει ο ίδιος στην εξουσία μέχρι τις επόμενες εκλογές και απείλησαν με την εκδίωξή του.(in.gr) Σε ανακοίνωση της Ύπατης Αρμοστείας του ΟΗΕ στην Τύνιδα αναφέρεται ότι 219 άτομα σκοτώθηκαν και 510 τραυματίστηκαν στη διάρκεια των βίαιων επεισοδίων που οδήγησαν στην πτώση του προέδρου Μπεν Αλί στις 14 Ιανουαρίου 2011. Εξ αυτών οι 147 πέθαναν στον δρόμο και οι υπόλοιποι 72 στις φυλακές. (Έθνος)Διεθνείς σχέσειςΗ Βόρεια Κορέα συμφωνεί να προσέλθει σε προκαταρκτικές συνομιλίες με τη Νότια Κορέα σε στρατιωτικό επίπεδο, για πρώτη φορά μετά την ένταση στις σχέσεις τους το 2010. Οι συνομιλίες αναμένεται να αρχίσουν στις 8 Φεβρουαρίου. (Yonhap)ΠολιτικήΟ Βασιλιάς Αμπντάλα Β΄ της Ιορδανίας διορίζει νέο πρωθυπουργό τον Μαρούφ αλ Μπακίτ, στη θέση του Σαμίρ Ριφάι, έπειτα από διαδηλώσεις πολλών εβδομάδων εναντίον της οικονομικής πολιτικής του τελευταίου. (Πρώτο Θέμα) Υπέρ της αποπομπής του υπουργού μεταφορών του Ιράν Χαμίντ Μπεχμπαχανί, ψηφίζει το Κοινοβούλιο, με 147 ψήφους επί συνόλου 234 βουλευτών που ήταν παρόντες. (Αγγελιοφόρος) Ο πρωθυπουργός της Ιρλανδίας Μπράιαν Κάουεν διαλύει τη Βουλή και προκηρύσσει πρόωρες εκλογές για τις 25 Φεβρουαρίου. (Ναυτεμπορική) Αρχειοθετήθηκε 2011-02-04 στο Wayback Machine.ΤραγωδίεςΑπό πλημμύρες που πλήττουν τη Βολιβία στην επαρχία Τσουκουϊσάκα, έχουν χάσει τη ζωή τους 22 άτομα, αγνοούνται άλλα 6 και έχουν προκληθεί μεγάλες καταστροφές. (Ελευθεροτυπία) ΠολιτικήΤο Κοινοβούλιο του Καζακστάν εγκρίνει σχέδιο νόμου που δίνει στον Πρόεδρο Νουρσουλτάν Ναζαρμπάγιεφ το δικαίωμα να προκηρύξει πρόωρες προεδρικές εκλογές. (RIA Novosti) Τη διεξαγωγή γενικών εκλογών για τις 26 Νοεμβρίου ανακοινώνει ο πρωθυπουργός της Νέας Ζηλανδίας, Τζον Κέι. (The Australian)Διεθνείς σχέσειςΒραβεύσεις του Τζούλιαν Ασάντζ: Ο ιδρυτής των WikiLeaks, Τζούλιαν Ασάντζ, τιμάται με το Μετάλλιο Ειρήνης του Σίδνεϊ.(News Limited) Αρχειοθετήθηκε 2011-02-05 στο Wayback Machine. Νορβηγός βουλευτής ζητά να είναι υποψήφιος για Νόμπελ Ειρήνης ο Ασάντζ, με το αιτιολογικό ότι "τα Wikileaks έχουν συνεισφέρει στον αγώνα των ανθρωπίνων δικαιωμάτων, για δημοκρατία και ελευθερία λόγου σε διεθνές επίπεδο, με το να εκθέσει (μεταξύ άλλων) τη διαφθορά, τα εγκλήματα πολέμου και τα βασανιστήρια — που μερικές φορές διαπράχθηκαν από συμμάχους της Νορβηγίας". (Daily Nation) (Al Jazeera) (Reuters) Αρχειοθετήθηκε 2011-07-16 στο Wayback Machine.Ένοπλες συγκρούσεις και επιθέσειςΔιαδηλώσεις στην Αίγυπτο 2011: Συγκρούσεις ανάμεσα σε υποστηρικτές και αντιπάλους του Χόσνι Μουμπάρακ λαμβάνουν χώρα στο Κάιρο και στην Αλεξάνδρεια, με απολογισμό 1 νεκρό και 700 τραυματίες. (Fox News) Οι υποστηρικτές του Μουμπάρακ αντεπιτίθενται στους διαδηλωτές με τη χρήση, μεταξύ άλλων, κοκτέιλ μολότοφ. (The Washington Post) Τα Ηνωμένα Έθνη ανακοινώνουν ότι ως και 300 άνθρωποι έχουν σκοτωθεί στην Αίγυπτο τις τελευταίες 9 ημέρες. (Almasry Alyoum) Ο αιγυπτιακός στρατός ζητά από τους διαδηλωτές να "βοηθήσουν στην αποκατάσταση της καθημερινής ζωής". (Reuters) Αρχειοθετήθηκε 2011-02-02 στο Wayback Machine. Ο εκ των ηγετών της αντιπολίτευσης, Μοχάμεντ Ελ Μπαραντέι, εκφράζει ανησυχίες για τις συγκρούσεις στο Κάιρο και φόβους ότι μπορούν να εξελιχθούν σε "λουτρό αίματος". (Los Angeles Times) Αποκαθίσταται μερικώς η πρόσβαση στο Διαδίκτυο στην Αίγυπτο έπειτα από πενθήμερο αποκλεισμό. (Al Jazeera) Ο πρόεδρος των ΗΠΑ Μπαράκ Ομπάμα ζητά την παραίτηση του προέδρου της Αιγύπτου πριν τις επόμενες εκλογές και απευθύνεται στον λαό της αραβικής χώρας τονίζοντας ότι ακούει τις φωνές τους. (The Jerusalem Post) Ο πρόεδρος της Υεμένης, Αλί Αμπντουλάχ Σαλέχ, ανακοινώνει την απόφασή του να μην διεκδικήσει κι άλλη προεδρική θητεία, μία ημέρα πριν την προγραμματισμένη αντικυβερνητική διαδήλωση εναντίον της διακυβέρνησης από τον ίδιο επί 3 δεκαετίες. (The Times of India) Τα WikiLeaks αποκαλύπτουν ότι το FBI έχει ξεκινήσει μία έρευνα για τον εντοπισμό μιας άγνωστης προηγουμένως ομάδας που πιστεύεται ότι εμπλέκεται στις Τρομοκρατικές επιθέσεις της 11ης Σεπτεμβρίου. (Daily Telegraph)ΕπιστήμηΑνακαλύπτεται ξανά από επιστήμονες ένα τμήμα των Ροζ και Άσπρων Επιφανειών, στη Νέα Ζηλανδία. Πρόκειται για φυσική ομορφιά που πιστευόταν ότι είχε καταστραφεί ολοκληρωτικά έπειτα από την έκρηξη του ηφαίστειου Ταραγουέρα το 1886. (New Zealand Herald) Η Αποστολή Κέπλερ της NASA ανακοινώνει την ανακάλυψη ενός συστήματος πλανητών, αποτελούμενου από 6 πλανήτες, οι οποίοι βρίσκονται σε τροχιά γύρω από τον αστέρα Kepler-11. (The Indian) Αρχειοθετήθηκε 2012-03-20 στο Wayback Machine.Τέχνες και ΠολιτισμόςΤη διάλυσή τους ανακοινώνουν το αμερικανικό μουσικό ντουέτο της ροκ, White Stripes. (AP μέσω ABC News America)ΑθλητισμόςΟ Αυστραλός Ολυμπιονίκης της κολύμβησης, Ίαν Θορπ ανακοινώνει την απόφασή του να επιστρέψει στις πισίνες, με σκοπό να λάβει μέρος στους Ολυμπιακούς Αγώνες στο Λονδίνο, το 2012. (The Australian) Την αποχώρησή του από τα γήπεδα ανακοινώνει ο διεθνής Άγγλος ποδοσφαιριστής της Μάντσεστερ Γιουνάιτεντ, Γκάρι Νέβιλ. (Goal) ΠολιτικήΟ Τζάλα Νατ Κανάλ, ηγέτης του Κομμουνιστικού Κόμματος (Μ-Λ) του Νεπάλ, εκλέγεται πρωθυπουργός από το Κοινοβούλιο, με 368 ψήφους έναντι 122 ψήφων για τον Πουντέλ από το Κογκρέσο του Νεπάλ και 67 για τον Μπιτζάι Κουμάρ Γκατσχεντάρ από το Φόρουμ για τα Δικαιώματα του Λαού των Μαντέσι. (CNN)Ένοπλες συγκρούσεις και επιθέσειςΔιαδηλώσεις στην Αίγυπτο 2011: Τουλάχιστον 3 άτομα σκοτώνονται σε ανταλλαγή πυρών στην πλατεία Ταχρίρ στο Κάιρο. (AFP μέσω Brisbane Times) Η Γερουσία των ΗΠΑ εγκρίνει απόφαση με την οποία τάσσεται υπέρ της δημοκρατίας στην Αίγυπτο και ζητά από τον Μουμπάρακ να παραδώσει την εξουσία. (Washington Post) Χιλιάδες φιλοκυβερνητικοί και αντικυβερνητικοί διαδηλωτές πραγματοποιούν μεγάλη κινητοποίηση στην Υεμένη αναφορικά με τη διακυβέρνηση του προέδρου Αλί Αμπντουλάχ Σαλέχ σε μία προγραμματισμένη "ημέρα οργής". (Al Jazeera) Ο πρόεδρος της Αλγερίας Αμπντελαζίζ Μπουτεφλίκα υπόσχεται να άρει "στο προσεχές μέλλον" την κατάσταση εκτάκτου ανάγκης, στην οποία βρίσκεται η χώρα από το 1992. (BBC) Πεθαίνει ο Αγουάλ Γκουλ, ένας Αφγανός κατηγορούμενος ότι ήταν διοικητής σε βάση των Ταλιμπάν, ενώ κάνει γυμναστική, όντας κρατούμενος χωρίς να του έχουν απαγγελθεί κατηγορίες από το 2002, στη φυλακή του Γκουαντανάμο. (Miami Herald)ΤραγωδίεςΤην πρώτη ημέρα των εορτασμών του Κινέζικου Νέου Έτους (Χρονιά του Λαγού) χάνουν τη ζωή τους 2 άτομα και άλλα 223 τραυματίζονται από βεγγαλικά στο Πεκίνο. (Xinhua)Επιστήμη και τεχνολογίαΕξαντλούνται διεθνώς οι διαθέσιμες διευθύνσεις πρωτοκόλλου του Διαδικτύου. Τα πέντε τελευταία διαθέσιμα πακέτα διευθύνσεων (ΙΡ), με βάση το πρωτόκολλο ΙΡv4, παραχωρήθηκαν σε ειδική τελετή στο Μαϊάμι των ΗΠΑ, από τον διεθνή μη κερδοσκοπικό οργανισμό ICANN. (Reuters) Αρχειοθετήθηκε 2011-02-05 στο Wayback Machine. (Μακεδονία) Ένοπλες συγκρούσεις και επιθέσειςΔιαδηλώσεις στην Αίγυπτο 2011: Για 11η συνεχή ημέρα συνεχίζονται οι διαδηλώσεις με αίτημα την παραίτηση του προέδρου Μουμπάρακ, την οποία ονομάζουν "Ημέρα της Αποχώρησης". (The Guardian) Ο Αχμάντ Μοχάμεντ Μαχμούντ της Al-Ta'awun γίνεται ο πρώτος δημοσιογράφος που πεθαίνει καλύπτοντας τα γεγονότα στην Αίγυπτο, με τις επιθέσεις εναντίον δημοσιογράφων να συνεχίζονται. (Επιτροπή για την Προστασία των Δημοσιογράφων) Το τηλεοπτικό δίκτυο Αλ-Αραμπίγια μεταδίδει ότι αρκετοί πρώην υπουργοί, ανάμεσα στους οποίους και ο πρώην υπουργός εσωτερικών Χαμπίμπ Ιμπραχίμ Ελ Αντλί έχουν τεθεί σε κατ' οίκον περιορισμό.(MSNBC) Σύμφωνα με το Fox News έγινε πρόσφατα απόπειρα δολοφονίας του Αντιπροέδρου Ομάρ Σουλεϊμάν, που είχε ως αποτέλεσμα τον θάνατο 2 σωματοφυλάκων του. (Fox News) Οι αρχηγοί κυβερνήσεων της ΕΕ, σε σύνοδο κορυφής, καταδικάζουν τη βία σε κοινή τους δήλωση στις Βρυξέλλες (τη δήλωση προσυπογράφουν οι ηγέτες της Βρετανίας, της Γαλλίας, της Γερμανίας, της Ισπανίας και της Ιταλίας).(AFP μέσω The Australian)ΟικονομίαΗ Γερμανίδα καγκελάριος Άνγκελα Μέρκελ και ο Γάλλος Πρόεδρος Νικολά Σαρκοζί, προτείνουν από κοινού μια νέα σειρά πολιτικών για την ευρωζώνη, με σκοπό να υπερασπιστούν το ευρώ ως νόμισμα. Η πολιτική συμπεριλαμβάνει την αύξηση στα όρια για συνταξιοδότηση και τη μη εναρμόνιση των μισθών με τον πληθωρισμό. (Κέρδος)ΤραγωδίεςΣε συντριβή μικρού αεροσκάφους μετά την απογείωσή του από την πόλη Σουλεϊμανίγια στο Βόρειο Ιράκ σκοτώνονται 7 άνθρωποι. (Εξπρές)ΠολιτικήΟ πρωθυπουργός του Νεπάλ Τζάλα Νατ Κανάλ ξεκινά συνομιλίες για τον σχηματισμό νέας κυβέρνησης. (RFI) Ο Θάιν Σάιν εκλέγεται Πρόεδρος από το Κοινοβούλιο της Μιανμάρ και διαδέχεται τον Ταν Σουέ. Πρόκειται για τον πρώτο μη στρατιωτικό πρόεδρο στη χώρα έπειτα από μισό αιώνα. (Al Jazeera) Πρόωρες εκλογές για τις 3 Απριλίου προκηρύσσονται από τον πρόεδρο του Καζακστάν, Νουρσουλτάν Ναζαρμπάγεφ, ενώ απορρίπτεται από τον ίδιο το σχέδιο για να διεξαχθεί δημοψήφισμα με σκοπό την παράταση της διακυβέρνησης από τον ίδιο. (Reuters) Αρχειοθετήθηκε 2011-02-09 στο Wayback Machine. ΠολιτικήΣτο Βελιγράδι λαμβάνει χώρα η μεγαλύτερη αντικυβερνητική διαδήλωση τα τελευταία χρόνια. Οι διαδηλωτές ζητούν τη διεξαγωγή πρόωρων εκλογών στη Σερβία.(Deutsche Welle) Χιλιάδες Ιταλοί ζητούν σε διαδήλωση την παραίτηση του Σίλβιο Μπερλουσκόνι, ο οποίος εμπλέκεται σε ροζ σκάνδαλα. (Sky News)Ένοπλες συγκρούσεις και επιθέσειςΔιαδηλώσεις στην Αίγυπτο 2011:Ενώ συνεχίζονται οι διαδηλώσεις στην πλατεία Ταχρίρ, παραιτούνται τα μέλη του κυβερνώντος Εθνικού Δημοκρατικού Κόμματος, μεταξύ των οποίων και ο γιος του προέδρου, Γκαμάλ Μουμπάρακ. Λίγο αργότερα ο ίδιος ο Χόσνι Μουμπάρακ παραιτείται από την ηγεσία του κόμματος. (Capital.gr) Ένας στρατιώτης από την Ταϊλάνδη σκοτώνεται από πυροβολισμούς συγκρούσεις με στρατεύματα της Καμπότζης και άλλοι 4 τραυματίζονται σε διαφιλονικούμενη περιοχή, κοντά σε ναό, στα σύνορα των 2 χωρών. (BBC) Στην Τυνησία 2 άτομα σκοτώνονται από τα πυρά της αστυνομίας στη διάρκεια διαδήλωσης μπροστά στην περιφερειακή αστυνομική διοίκηση του Ελ Κεφ. (France24)Διεθνείς σχέσειςΤίθεται σε ισχύ, σε τελετή στο Μόναχο, η συνθήκη START ΙΙ για τη μείωση και τον έλεγχο των πυρηνικών εξοπλισμών μεταξύ ΗΠΑ και Ρωσίας. Τα έγγραφα για την ενεργοποίηση της σχετικής συμφωνίας αντάλλαξαν οι υπουργοί Εξωτερικών των δύο χωρών, η Χίλαρι Κλίντον και ο Σεργκέι Λαβρόφ. (To Βήμα)ΑθλητισμόςΤο Διεθνές Συμβούλιο Κρίκετ (ICC) τιμωρεί με πενταετή αποκλεισμό τους Πακιστανούς παίκτες Σαλμάν Μπατ, Μοχάματ Ασίφ και Μοχάματ Αμίρ για στημένα παιχνίδια. (BBC Sport) (Al Jazeera) Ένοπλες συγκρούσεις και επιθέσειςΔιαδηλώσεις στην Αίγυπτο 2011: Για 13η συνεχή ημέρα οι διαδηλωτές ζητούν την παραίτηση του Μουμπάρακ. Η σημερινή ημέρα είναι αφιερωμένη στη μνήμη των νεκρών και αποκαλείται "Ημέρα των Μαρτύρων". (The Guardian) Οι διαδηλωτές εκφράζουν την οργή τους εναντίον των κυβερνήσεων της Γαλλίας, του Ισραήλ και των ΗΠΑ, για τη στήριξη που είχαν προσφέρει στην 30ετή δικτατορία του Μουμπάρακ. (Press TV) Τουλάχιστον 50 άνθρωποι χάνουν τη ζωή τους στη διάρκεια ανταρσίας του στρατού στο νοτιότερο Σουδάν.(Reuters) Αρχειοθετήθηκε 2011-07-15 στο Wayback Machine.Πολιτική και εκλογέςΣτις κάλπες για τις βουλευτικές εκλογές προσέρχονται οι πολίτες στο Πράσινο Ακρωτήριο. (IC Publications) Αναλαμβάνει καθήκοντα ο νέος πρωθυπουργός του Νεπάλ, Τζάλα Νατ Κανάλ. (Al Jazeera)ΑθλητισμόςΟ άνθρωπος των μαραθωνίων ("Marathon Man"), Στέφαν Ένγκελς πετυχαίνει νέο παγκόσμιο ρεκόρ, έχοντας τερματίσει σε 365 συνολικά μαραθώνιους μέσα σε 1 χρόνο. (BBC News) Στο Αμερικανικό ποδόσφαιρο, οι Green Bay Packers κατακτούν το Εθνικό Πρωτάθλημα Αμερικής για την περίοδο 2010, επικρατώντας στο Super Bowl των Pittsburgh Steelers με 31-25. (contra.gr) Λίγες εβδομάδες πριν από την έναρξη του Παγκοσμίου πρωταθλήματος Φόρμουλα 1 για το 2011, ο οδηγός της Λότους-Ρενό Ρόμπερτ Κούμπιτσα τραυματίζεται σοβαρά σε ατύχημα σε αγώνα ράλι στην Ιταλία (Ronde di Andora) και οδηγείται στο χειρουργείο. (Πρώτο Θέμα) Ο Καλλίνικος Κρεάνκα κατακτά την πρώτη θέση στο Ευρωπαϊκό ΤΟΠ 12 επιτραπέζιας αντισφαίρισης της Λιέγης επικρατώντας στον τελικό της διοργάνωσης, του Ρώσου Βλαντιμίρ Σαμσόνοφ με 3-0 σετ (11-8, 9-11, 12-10, 13-11, 6-11, 3-11, 11-9). (Nova Sport FM) Διεθνείς σχέσειςΦθάνουν στη Νότια Κορέα 32 Βορειοκορεάτες διασχίζοντας τη Σινική Θάλασσα με πλοίο. (Yonhap News)Επιστήμη και ΤεχνολογίαΑνακαλύπτονται από αρχαιολόγο με τη χρήση των Google Maps, γύρω στους 2.000 αρχαιολογικούς χώρους στη Σαουδική Αραβία.(The Sydney Morning Herald)ΠολιτικήΔιαλύεται επίσημα το άλλοτε κυβερνών κόμμα στην Τυνησία, ο Συνταγματικός Δημοκρατικός Συναγερμός. (Tabnak) Σχεδόν το 99% των ψηφοφόρων στο Νότιο Σουδάν τάσσεται υπέρ της ανεξαρτησίας του, σύμφωνα με τα τελικά αποτελέσματα από το δημοψήφισμα που διεξήχθη τον περασμένο μήνα. (The Guardian) Εκδίδεται από την κυβέρνηση της Αϊτής ένα διαβατήριο για τον πρώην πρόεδρο της χώρας, Ζαν-Μπερτράν Αριστίντ. Ο τελευταίος τερματίζει την εξορία του στη Νότια Αφρική. (Sun-Sentinel)ΑθλητισμόςΤο τηλεοπτικό δίκτυο Fox Broadcasting Company πετυχαίνει ρεκόρ τηλεθέασης στο πρόσφατο Super Bowl. Το τελευταίο κατέρριψε το ρεκόρ της εκπομπής με τη μεγαλύτερη τηλεθέαση στις ΗΠΑ. (Fanhouse) Αρχειοθετήθηκε 2011-02-10 στο Wayback Machine. Απονέμονται τα Διεθνή Αθλητικά Βραβεία Laureus: Ο Ισπανός αντισφαιριστής Ραφαέλ Ναδάλ ψηφίζεται ως αθλητής της χρονιάς. (Herald Sun) Η Αμερικανίδα χιονοδρόμος Λίντσεϊ Γουόν ονομάζεται ως αθλήτρια της χρονιάς.(Radio New Zealand) Η εθνική ομάδα ποδοσφαίρου της Ισπανίας ονομάζεται ως ομάδα της χρονιάς. (The Australian) Οι Cleveland Cavaliers πετυχαίνουν νέο ρεκόρ συνεχόμενων ηττών στο ΝΒΑ, καθώς υφίστανται την 25η συνεχή τους ήττα, με σκορ 99-96 στον αγώνα με τους Dallas Mavericks. (NBA Fanhouse) Αρχειοθετήθηκε 2011-02-11 στο Wayback Machine. Ένοπλες συγκρούσεις και επιθέσειςΟ Τσετσένος πολέμαρχος Ντόκα Ουμάροφ αναλαμβάνει την ευθύνη για τη βομβιστική επίθεση στο διεθνές αεροδρόμιο του Ντομοντέντοβο, τον προηγούμενο μήνα.(Al Jazeera)Διεθνείς σχέσειςΣυναντώνται στο Πανμουντζόμ αξιωματούχοι από τη Βόρεια και τη Νότια Κορέα, για συνομιλίες σε επίπεδο στρατιωτικών. (CNN) (Yonhap)ΠολιτικήΤαραχές στην Αίγυπτο το 2011: Ο αντιπρόεδρος Ομάρ Σουλεϊμάν υπόσχεται ότι η κυβέρνηση δεν θα διώξει ποινικά τους διαδηλωτές. (MSNBC) Ο Εργατικός βουλευτής Έρικ Ίλσλεϊ παραιτείται από την έδρα του στο Κεντρικό Μπάρνσλεϊ, δύο ημέρες πριν την καταδίκη του με την κατηγορία ότι διεκδίκησε κοινοβουλευτικά έξοδα με όχι τίμιο τρόπο. Στην εκλογική του περιφέρεια πρόκειται να διεξαχθούν επαναληπτικές εκλογές. (BBC) Ένοπλες συγκρούσεις και επιθέσειςΤαραχές στην Αίγυπτο το 2011: Ενισχύονται οι διαδηλώσεις σε όλη τη χώρα με αίτημα την παραίτηση της κυβέρνησης, καθώς κατέρχονται σε πανεθνική απεργία και τα συνδικάτα. (Al Jazeera) Οι οργανώσεις των ανθρωπίνων δικαιωμάτων καταγγέλλουν ότι από την έναρξη των διαδηλώσεων, ο στρατός συλλαμβάνει και βασανίζει χιλιάδες αντιφρονούντες. (The Guardian)Διεθνείς σχέσειςΗ Σεούλ συμφωνεί καταρχήν στην επανέναρξη συνομιλιών με τη Βόρεια Κορέα για ανθρωπιστικά ζητήματα ανάμεσα στα οποία και η επανένωση των οικογενειών που είχαν διαλυθεί μετά τον Πόλεμο της Κορέας.(BBC) Χωρίς συμφωνία τερματίζονται οι συνομιλίες σε στρατιωτικό επίπεδο. (Yonhap)ΠολιτικήΟι εθνικιστές Βάσκοι στην Ισπανία ανακοινώνουν την ίδρυση ενός νέου πολιτικού κόμματος με την ονομασία Sortu (στα βασκικά "γεννημένος"), το οποίο αποκηρύσσει κατηγορηματικά κάθε βία, συμπεριλαμβανομένης και της δράσης της ETA. (Deutsche Presse-Agentur) Παραιτούνται τα μέλη του υπουργικού συμβουλίου του Πακιστάν, με σκοπό να σχηματιστεί νέα κυβέρνηση με ολιγομελή σύνθεση, για οικονομικούς λόγους. (AFP μέσω Google News) Εγκρίνεται από την Αίθουσα των Συμβούλων στην Τυνησία νομοθεσία που επιτρέπει στον πρόεδρο της χώρας να κυβερνά με διατάγματα. (BBC) Ένοπλες συγκρούσεις και επιθέσειςΤαραχές στην Αίγυπτο το 2011: Για 17η συνεχή ημέρα συνεχίζονται οι διαδηλώσεις με αίτημα την παραίτηση του προέδρου Χόσνι Μουμπάρακ. (Al Jazeera) Αρχειοθετήθηκε 2012-04-16 στο Wayback Machine. Ο πρόεδρος Μουμπάρακ σε διάγγελμά του προς τον λαό αρνείται να παραιτηθεί. (The Guardian) Σε επίθεση βομβιστή αυτοκτονίας σε κέντρο στρατολογίας στο βορειοδυτικό Πακιστάν σκοτώνονται τουλάχιστον 27 άτομα και άλλα 40 τραυματίζονται. (AP μέσω Courier Mail) Αρχειοθετήθηκε 2011-03-07 στο Wayback Machine.ΤραγωδίεςΑεροπορικό δυστύχημα σημειώνεται σε πτήση από το Μπέλφαστ προς το Κορκ κατά την προσγείωση, με απολογισμό 6 νεκρούς και ισάριθμους τραυματίες. Πρόκειται για το φονικότερο δυστύχημα στην ιρλανδική αεροπορία από το 1968. (RTÉ) (CBC News)Διεθνείς σχέσειςΗ Βόρεια Κορέα ανακοινώνει ότι δεν πρόκειται να συνεχίσει τις συνομιλίες με τη Νότια Κορέα, επικαλούμενη την έλλειψη σοβαρότητας από την τελευταία. (MSNBC) Μεταδίδεται από το Reuters ότι η Ινδία και το Πακιστάν συμφώνησαν στην επανέναρξη των ειρηνευτικών συνομιλιών, οι οποίες είχαν διακοπεί έπειτα από τις τρομοκρατικές επιθέσεις στη Μουμπάι το 2008. (Reuters) Αρχειοθετήθηκε 2013-06-30 at Archive.isΠολιτικήΗ Βουλή των Κοινών στη Βρετανία καταψηφίζει με ψήφους 234-22 την πρόταση να αποκτήσουν δικαίωμα ψήφου οι κρατούμενοι στο Ηνωμένο Βασίλειο. (BBC)ΑθλητισμόςΟ μακροβιότερος σε θητεία προπονητής στα 4 μεγάλα πρωταθλήματα της Βόρειας Αμερικής, ο Τζέρι Σλόουν των Utah Jazz ανακοινώνει την παραίτησή του, η οποία τίθεται αμέσως σε ισχύ. Ο Σλόουν είναι προπονητής των Jazz από το 1988. (ESPN) Ένοπλες συγκρούσεις και επιθέσειςΤαραχές στην Αίγυπτο το 2011: Παραιτείται από πρόεδρος της Αιγύπτου Χόσνι Μουμπάρακ παραδίδοντας την εξουσία στον επικεφαλής του Ανώτατου Στρατιωτικού Συμβουλίου, Μοχάμεντ Χουσεΐν Ταντάουι. (Washington Post) (Reuters) Ο αντιπρόεδρος Ομάρ Σουλεϊμάν ανακοινώνει στην κρατική τηλεόραση την παραίτηση του Μουμπάρακ έπειτα από 30 χρόνια συνεχούς διακυβέρνησης. (Al Jazeera) Χιλιάδες διαδηλωτές πανηγυρίζουν την αποχώρηση, Η οικογένεια Μουμπάρακ εγκατέλειψαν το Κάιρο και κατευθύνθηκαν προς το θέρετρο Σαρμ ελ Σεΐχ. (Xinhua) (CBS News) Αρχειοθετήθηκε 2012-06-29 στο Wayback Machine. (Ynetnews) Τουλάχιστον 5 άνθρωποι σκοτώνονται από τις αστυνομικές δυνάμεις στο Αρίς του βόρειου Σινά. (The Guardian)ΠολιτικήΕορτάζεται η 32η επέτειος της Ιρανικής Επανάστασης. (IRINN) Αρχειοθετήθηκε 2021-02-17 στο Wayback Machine. Ο ηγέτης της αντιπολίτευσης στο Ιράν, Μαχντί Καρουμπί τίθεται σε κατ' οίκον περιορισμό, επειδή κάλεσε τους διαδηλωτές να υποστηρίξουν τις εξεγέρσεις σε Αίγυπτο και Τυνησία. (The Independent) Ένοπλες συγκρούσεις και επιθέσειςΧιλιάδες διαδηλωτές, εμπνευσμένοι από την πρόσφατη Επανάσταση στην Αίγυπτο βγαίνουν στους δρόμους του Αλγερίου διαμαρτυρόμενοι εναντίον του καθεστώτος στην Αλγερία και ζητούν την παραίτηση του προέδρου Αμπντελαζίζ Μπουτεφλίκα. (France24) Αντικυβερνητική διαδηλωτές στην Υεμένη απαιτούν την παραίτηση του προέδρου Αλί Αμπντουλάχ Σαλέχ, ο οποίος κυβερνά από το 1978. (Al Jazeera) Οι ΗΠΑ αίρουν την απαγόρευση στις πτήσεις από την Υεμένη, καθώς διαπίστωσαν ότι η αραβική χώρα έχει αναπτύξει επαρκώς τις προδιαγραφές ασφαλείας στα αεροδρόμια. (Yemen Post)Τέχνες και πολιτισμόςΜε Βραβείο Γκράμι για τη συνολική προσφορά τους βραβεύονται οι Τζούλι Άντριους, Ρόι Χέινς, Juilliard String Quartet, the Kingston Trio, Ντόλι Πάρτον, The Ramones και ο Τζορτζ Μπέβερλι Σι. (Reuters) Αρχειοθετήθηκε 2011-02-16 στο Wayback Machine.ΤραγωδίεςΣε ποδοπάτημα στη διάρκεια προεκλογικής συγκέντρωσης του προέδρου Γκούντλακ Τζόναθαν στο Πορτ Χάρκορτ της Νιγηρίας, σκοτώνονται 15 άτομα. (Πρώτο Θέμα).Νόμος και δικαιοσύνηΕκδίδεται ένταλμα σύλληψης του πρώην προέδρου του Πακιστάν Περβέζ Μουσάραφ, για την ύποπτη εμπλοκή του στη δολοφονία της Μπεναζίρ Μπούτο. (Associated Press)ΠολιτικήΠαραιτείται ο ανώτατος διαπραγματευτής της Οργάνωσης για την Απελευθέρωση της Παλαιστίνης, Σαέμπ Ερεκάτ, με αφορμή τη διαρροή εγγράφων που εκλάπησαν από το γραφείο του. (Sigma Live) Ένοπλες συγκρούσεις και επιθέσειςΣτην Υεμένη, πορεία στο προεδρικό μέγαρο στη Σανάα πραγματοποιούν διαδηλωτές σε μία απόπειρα να ανατρέψουν τον πρόεδρο Αλί Αμπντουλάχ Σαλέχ. (The Asian Age) Αναστέλλεται η ισχύς του Συντάγματος από τον στρατό στην Αίγυπτο και διαλύεται το Κοινοβούλιο, με τις εκλογές να ορίζονται εντός 6 μηνών. Οι διαδηλωτές απειλούν να συνεχίσουν τη δράση τους. (Al Jazeera) Παραιτείται ο υπουργός εξωτερικών της Τυνησίας Αχμέντ Ουνιές, αναφορικά με τις φιλοφρονήσεις που είχε κάνει στην ομόλογό του της Γαλλίας, Μισέλ Αγιό-Μαρί που εξόργισαν τον λαό της Τυνησίας.(Αγγελιοφόρος) Δεκάδες χιλιάδες γυναίκες στην Ιταλία πραγματοποιούν διαδηλώσεις διαμαρτυρίας σε 200 πόλεις εναντίον του πρωθυπουργού Σίλβιο Μπερλουσκόνι, εξαιτίας των ροζ σκανδάλων στα οποία εμπλέκεται ο τελευταίος. (Herald Sun)Τέχνες και πολιτισμόςΗ ταινία Ο Λόγος του Βασιλιά κερδίζει 7 βραβεία στην 64η απονομή των Βρετανικών Κινηματογραφικών Βραβείων συμπεριλαμβανομένων των βραβείων καλύτερης ταινίας και καλύτερου ηθοποιού για τον Κόλιν Φερθ. (BBC) 53η τελετή απονομής Βραβείων Γκράμι: Οι Ντέιβ Χέιγουντ, Τζος Κίαρ, Τσαρλς Κέλεϊ και Χίλαρι Σκοτ κερδίζουν Γκράμι για το καλύτερο τραγούδι της χρονιάς, με το τραγούδι "Need You Now" σε ερμηνεία των Lady Antebellum. (Los Angeles Times) Η Εσπεράνσα Σπάλντινγκ κερδίζει βραβείο καλύτερου νέου καλλιτέχνη. (Reuters μέσω Yahoo! News) Οι Arcade Fire κερδίζουν στην κατηγορία άλμπουμ της χρονιάς, για το The Suburbs(New York Times) Οι Lady Antebellum είναι οι νικητές στην κατηγορία δίσκος της χρονιάς, με το "Need You Now". (Ελευθεροτυπία)Πολιτική και εκλογέςΣε δημοψήφισμα που διεξάγεται στην Ελβετία, οι πολίτες καταψηφίζουν με ποσοστό 56,3% την πρόταση για αυστηροποίηση των νόμων για την οπλοκατοχή. (Τα Νέα) Η Χίνα Ραμπανί Χαρ γίνεται η πρώτη γυναίκα που διορίζεται υπουργός εξωτερικών του Πακιστάν. (The Star) Αρχειοθετήθηκε 2012-10-16 στο Wayback Machine. Ένοπλες συγκρούσεις και επιθέσειςΤαραχές στο Ιράν το 2011: Διαδηλώσεις εναντίον του καθεστώτος λαμβάνουν χώρα στο Ιράν, με εκατοντάδες διαδηλωτών να βρίσκονται στην Πλατεία Αζαντί. (Bloomberg) Ένας διαδηλωτής σκοτώνεται στην Τεχεράνη, ενώ η αστυνομία κάνει χρήση δακρυγόνων για να διαλύσει τα πλήθη. (News.com.au) Αρχειοθετήθηκε 2011-02-17 στο Wayback Machine. Ταραχές σε αραβικές χώρες 2010–2011: Στο Μπαχρέιν γίνονται αντικυβερνητικές διαδηλώσεις. (Al Jazeera) Ξεσπούν νέες διαδηλώσεις στην Αίγυπτο, με τους συμμετέχοντες να απαιτούν πολιτική κυβέρνηση και την άρση του στρατιωτικού νόμου. (CNN) Διαδηλωτές και αστυνομικοί εμπλέκονται σε οδομαχίες στη Σανάα της Υεμένης. (Yemen Post) ]ΟικονομίαΗ Κεντρική Τράπεζα της Αιγύπτου κλείνει όλες τις τράπεζες στη χώρα, ως αποτέλεσμα της πρόσφατης εξέγερσης που οδήγησε στην ανατροπή της κυβέρνησης Μουμπάρακ. (Voice of America)ΤραγωδίεςΑπό τη συντριβή αεροσκάφους τύπου Let 419 στην περιοχή Λας Μεσίτας, στην Ονδούρα, σκοτώνονται ο υφυπουργός Ροντόλφο Ρομπέλο και ο πρώην υπουργός οικονομικών Κάρλος Τσάχιν, μαζί με 12 ακόμα άτομα. (BBC)ΠολιτικήΠαραιτείται το υπουργικό συμβούλιο της Παλαιστινιακής Αρχής και ο πρωθυπουργός Σαλάμ Φαγιάντ πρόκειται να διορίσει νέους υπουργούς.(Reuters) Αρχειοθετήθηκε 2011-02-14 στο Wayback Machine.ΑθλητισμόςΤα ΜΜΕ στη Βραζιλία μεταδίδουν ότι ο αστέρας της εθνικής ποδοσφαίρου, Ρονάλντο, αποσύρεται από την ενεργό δράση. (AFP μέσω Yahoo Sports) Ο Τσέχος καλαθοσφαιριστής Γιαν Βεσελί της Παρτιζάν Βελιγραδίου αναδεικνύεται Καλύτερος Ευρωπαίος Νέος Παίκτης για το 2010 από τη FIBA Europe. (Ελευθεροτυπία) Ένοπλες συγκρούσεις και επιθέσειςΗ κυβέρνηση στις Φιλιππίνες και το Κομμουνιστικό Κόμμα διεξάγουν τις πρώτες τους ειρηνευτικές συνομιλίες έπειτα από 6 χρόνια στο Όσλο.(AFP μέσω Channel News Asia) Αρχειοθετήθηκε 2011-02-19 στο Wayback Machine. Στο Μπαχρέιν συνεχίζονται οι αντικυβερνητικές διαδηλώσεις, με απολογισμό 2 νεκρούς.(Voa News) ΤραγωδίεςΑπό κυκλώνα που πλήττει τη Μαδαγασκάρη χάνουν τη ζωή τους 6 άτομα και ένα ακόμα αγνοείται. Ο Μπινγκίζα έπληξε το βόρειο τμήμα του νησιού και οι πληγέντες ανέρχονται συνολικά σε 15.455, ενώ 7.487 άνθρωποι έχουν αναγκαστεί να εγκαταλείψουν τις εστίες τους (Πρώτο Θέμα)Νόμος και εγκληματικότηταΣε δίκη παραπέμπεται ο πρωθυπουργός της Ιταλίας, Σίλβιο Μπερλουσκόνι, ο οποίος κατηγορείται για σεξουαλικές πράξεις με ένα ανήλικο κορίτσι και για κατάχρηση εξουσίας στο σκάνδαλο Ρούμπιγκεϊτ.(BBC), (Washington Post) ΑθλητισμόςΔημοσιοποιείται το πρόγραμμα των Ολυμπιακών Αγώνων του 2012. (BBC Sport) Ένοπλες συγκρούσεις και επιθέσειςΣυγκρούσεις ανάμεσα σε αντικυβερνητικούς διαδηλωτές και σε κυβερνητικές δυνάμεις λαμβάνουν χώρα κατά την κηδεία ενός ανθρώπου που σκοτώθηκε στις διαδηλώσεις στο Ιράν. (AFP μέσω Dawn) Ξεσπούν συγκρούσεις στη Βεγγάζη της Λιβύης, με 14 τραυματίες. (AFP μέσω France 24) Το υπουργείο υγείας της Αιγύπτου ανακοινώνει ότι τουλάχιστον 365 άνθρωποι σκοτώθηκαν και άλλοι 5.500 τραυματίστηκαν στις ταραχές στην Αίγυπτο που είχαν αποτέλεσμα την πτώση του Μουμπάρακ. (RIA Novosti) Στην Υεμένη σκοτώνονται από την αστυνομία δύο διαδηλωτές στο Άντεν. (AFP μέσω Yahoo! News)ΤραγωδίεςΈπειτα από δυστύχημα στις Ένοπλες Δυνάμεις της Τανζανίας γίνονται εκρήξεις σε αποθήκη πυρομαχικών κοντά στο Διεθνές Αεροδρόμιο Τζούλιους Νιερέρε στο Νταρ ες Σαλάμ. (AP via The Washington Post)Σε 32 ανέρχεται ο αριθμός των νεκρών από τις εκρήξεις και σε 145 των τραυματιών. (Το Βήμα)ΕπιστήμηΤο πρόγραμμα τεχνητής νοημοσύνης της IBM Watson κερδίζει το αμερικανικό τηλεπαιχνίδι Jeopardy!, με νίκη επί των Μπραντ Ράτερ και Κεν Τζένινγκς, δύο από τους καλύτερους παίκτες του παιχνιδιού. (PC Mag) **Το Watson χρησιμοποίησε τη Wikipedia, μεταξύ άλλων πηγών ως βάση για τις γνώσεις του. (The Vancouver Sun) Αρχειοθετήθηκε 2012-10-21 στο Wayback Machine. (NPR) (IBM)ΑθλητισμόςΤην απόφασή του να αποχωρήσει από την ενεργό δράση ανακοινώνει επίσημα ο πολυνίκης του Ποδηλατικού Γύρου της Γαλλίας, Λανς Άρμστρονγκ. Είναι η δεύτερη ανακοίνωση μετά το 2005. (Το Βήμα) Το Διεθνές Συμβούλιο Κρίκετ απαγορεύει τη χρήση του Twitter από τους παίκτες στη διάρκεια της διοργάνωσης, από φόβο οι παίκτες να έρθουν σε επαφή με άτομα που παίζουν παράνομα στοίχημα.(The Sydney Morning Herald) Ένοπλες συγκρούσεις και επιθέσειςΤαραχές στο Μπαχρέιν το 2011: Η αστυνομία στο Μπαχρέιν εξαπολύει επίθεση εναντίον των διαδηλωτών στην πλατεία του Μαργαριταριού της Μανάμα, με τη χρήση δακρυγόνων και γκλομπ ώστε να διαλύσουν το πλήθος. (Global voices) Τουλάχιστον 6 διαδηλωτές σκοτώνονται και δεκάδες άλλοι τραυματίζονται κατά τις ταραχές. (Ottawa Citizen) Διαδηλώσεις στη Λιβύη το 2011: Στη διάρκεια διαδηλώσεων με αίτημα την παραίτηση του προέδρου Μοαμάρ Καντάφι σκοτώνονται 14 αντικυβερνητικοί διαδηλωτές. Παρά την απαγόρευση των πορειών από τις αρχές, διαδηλώσεις λαμβάνουν χώρα σε 4 πόλεις για τη λεγόμενη "Ημέρα Οργής". (The Jerusalem Post)Τέχνες και πολιτισμόςΗ τραγουδίστρια Αρίθα Φράνκλιν ανακοινώνει την επιστροφή της στη σκηνή. (BBC)ΤραγωδίεςΑπό ανατροπή πλοίου στον Όρμο Χα Λονγκ του Βιετνάμ, χάνουν τη ζωή τους τουλάχιστον 12 άνθρωποι.(Reuters μέσω ABC News Australia)Νόμος και εγκληματικότηταΣυλλαμβάνεται κατηγορούμενος για διαφθορά ο πρώην υπουργός εσωτερικών της Αιγύπτου, Χαμπίμπ Ιμπραχίμ Ελ Αντλί.(AP μέσωHouston Chronicle)ΠολιτικήΤυνησία: Μεταδίδεται από τα γαλλικά ΜΜΕ ότι ο πρώην πρόεδρος της Τυνησίας Μπεν Αλί νοσηλεύεται σε κρίσιμη κατάσταση έπειτα από εγκεφαλικό επεισόδιο στη Σαουδική Αραβία. (UPI) Μετονομάζεται η κεντρική πλατεία στην Τύνιδα σε πλατεία Μοχάμετ Μπουαζίζι, από το όνομα του αυτόχειρα του οποίου ο θάνατος πυροδότησε την πρόσφατη επανάσταση. (Reuters) Αρχειοθετήθηκε 2011-02-18 στο Wayback Machine. Ένοπλες συγκρούσεις και επιθέσειςΤαραχές σε αραβικές χώρες: Μπαχρέιν: Ο Βασιλιάς Χαμάντ ιμπν Ισά αλ Χαλίφα επισκέπτεται και επαινεί τον στρατό για τη χθεσινοβραδινή επιχείρηση καταστολής των διαδηλώσεων υπέρ της δημοκρατίας στη Μανάμα. (Press TV) Ο στρατός κάνει χρήση αληθινών πυρών και ανοίγει πυρ εναντίον εκατοντάδων διαδηλωτών στην πλατεία του Μαργαριταριού.(New York Times) Τζιμπουτί: Χιλιάδες άτομα διαδηλώνουν με αίτημα την παραίτηση του προέδρου Ισμαήλ Ομάρ Γκουέλεχ και συγκρούονται με τις δυνάμεις ασφαλείας. (Al Jazeera) Λιβύη: Συνεχίζονται οι αντικυβερνητικές διαδηλώσεις. Η οργάνωση Human Rights Watch αναφέρει 24 νεκρούς και πολλούς τραυματίες. (Human Rights Watch) Η Λιβύη διακόπτει την πρόσβαση στο Διαδίκτυο. (TechCrunch) Υεμένη: Για 8η μέρα και με τη μεγαλύτερη συμμετοχή ως τώρα γίνονται διαδηλώσεις με αίτημα την παραίτηση της κυβέρνησης. (Bloomberg) 4 άτομα σκοτώνονται στη διάρκεια των διαδηλώσεων σε όλη τη χώρα. (MSNBC) Δεκάδες χιλιάδες άτομα διαδηλώνουν ειρηνικά στα Τίρανα ζητώντας από την κυβέρνηση του Σαλί Μπερίσα να παραιτηθεί, εξαιτίας της διαφθοράς. (AP via The New York Times)Πολιτική και εκλογέςΚαταρρέει η κυβέρνηση συνασπισμού της Νέας Καληδονίας έπειτα από την αποχώρηση του κόμματος Καληδονιακή Ένωση, το οποίο είναι υπέρ της ανεξαρτησίας. Το κόμμα απέσυρε την υποστήριξή του προς τον πρόεδρο Φιλίπ Γκομές εξαιτίας μιας διαμάχης για τη χρήση των σημαιών της Νέας Καληδονίας. (Radio Australia) Διεξάγονται γενικές εκλογές στην Ουγκάντα. (Bangkok Post) Ένοπλες συγκρούσεις και επιθέσειςΗ οργάνωση Human Rights Watch ισχυρίζεται 84 άτομα έχουν σκοτωθεί από τις δυνάμεις ασφαλείας στη Λιβύη τις τελευταίες 3 ημέρες. (Human Rights Watch) Τουλάχιστον 2 άτομα σκοτώνονται από πυρά της αστυνομίας στη διάρκεια αντικυβερνητικής διαδήλωσης στην Ακτή Ελεφαντοστού. Τα θύματα ζητούσαν την παραίτηση του Λοράν Γκμπαγκμπό. (BBC)Διεθνείς σχέσειςΟι ΗΠΑ ασκούν βέτο σε σχέδιο ψηφίσματος του Συμβουλίου Ασφαλείας των Ηνωμένων Εθνών, το οποίο καταδίκαζε τους ισραηλινούς εποικισμούς στη Δυτική Όχθη. Το ψήφισμα υποστηρίχθηκε από όλα τα υπόλοιπα μέλη του Συμβουλίου Ασφαλείας, καθώς επίσης από σχεδόν 120 κράτη.(Haaretz)ΠολιτικήΟ πρώην πρόεδρος της Μαδαγασκάρης, Μαρκ Ραβαλομανάνα εμποδίζεται από το να επιστρέψει στη χώρα του αεροπορικώς. Τα πλήθη που συγκεντρώθηκαν στο αεροδρόμιο για να υποδεχτούν τον άλλοτε πρόεδρο διαλύονται με τη χρήση δακρυγόνων από την αστυνομία.(Reuters) Αρχειοθετήθηκε 2011-07-15 στο Wayback Machine. Χιλιάδες πολιτικοί κρατούμενοι του καθεστώτος Μπεν Αλί απελευθερώνονται στην Τυνησία. (France 24) Σχηματίζεται κυβέρνηση συνασπισμού στο Κόσοβο από τον Χασίμ Θάτσι. Το Δημοκρατικό Κόμμα του Κοσόβου (PDK) του Θάτσι συμφώνησε να συνεργαστεί με το κόμμα Συμμαχία για το Νέο Κόσοβο (AKR) και με κόμματα που αντιπροσωπεύουν τις εθνικές μειονότητες (in.gr)Τέχνες και πολιτισμόςΗ ιρανική ταινία Ναντέρ και Σιμίν, ένας χωρισμός του Ασγκάρ Φαραντί κερδίζει τη Χρυσή Άρκτο στο Κινηματογραφικό Φεστιβάλ του Βερολίνου. (Ελευθεροτυπία) Ένοπλες συγκρούσεις και επιθέσειςΕξεγέρσεις σε αραβικές χώρες 2010–2011: Λιβύη: Περισσότεροι από 200 άνθρωποι σκοτώνονται και 900 ακόμη τραυματίζονται σε επίθεση του στρατόύ εναντίον διαδηλωτών.(CBC) Ο επικεφαλής της φυλής Αλ Ζουάγια στα ανατολικά της Λιβύης απειλεί να διακόψει τις εξαγωγές πετρελαίου εάν δεν σταματήσει η καταστολή εναντίον των διαδηλωτών. (Reuters μέσω London South East) Μπαχρέιν: Συνεχίζεται η κατάληψη της πλατείας του Μαργαριταριού από διαδηλωτές, οι οποίοι φωνάζουν συνθήματα εναντίον του ηγέτη της χώρας.(Al Jazeera) Μαρόκο: Ομάδες νέων που αυτοαποκαλούνται “Κίνημα της 20ης Φεβρουαρίου” καλούν σε ειρηνικές διαδηλώσεις σε όλη τη χώρα. (Al Arabiya) Οι ταραχές επεκτείνονται στο Ραμπάτ, όπου γίνονται διαδηλώσεις με αίτημα την εκχώρηση κάποιων από τις εξουσίες από τον Βασιλιά. (Afrol News)ΤραγωδίεςΑπό πυρκαγιά σε ορφανοτροφείο για παιδιά με ειδικές ανάγκες χάνουν τη ζωή τους 10 παιδιά στο Χαάπσαλου της Εσθονίας. (CBS News) Αρχειοθετήθηκε 2011-02-22 στο Wayback Machine. (The Sydney Morning Herald)Πολιτική και εκλογέςΜεταδίδεται από την Ουγκάντα ότι επανεξελέγη ο πρόεδρος Γιουέρι Μουσέβενι για 4η θητεία. Η αντιπολίτευση δεν δέχεται το αποτέλεσμα. (CNN)ΑθλητισμόςΟ Τρέβορ Μπέιν κερδίζει τον αγώνα NASCAR Daytona 500. (AP μέσω MSNBC) Η Δύση κερδίζει την Ανατολή στο NBA All-Star Game με 148-143 στο Λος Άντζελες.(AP μέσω The Salt Lake Tribune) Ένοπλες συγκρούσεις και επιθέσειςΕξεγέρσεις σε αραβικές χώρες 2010–2011: Λιβύη: Η πολεμική αεροπορία της Λιβύης εξαπολύει βομβαρδισμούς από αέρος με στόχο τα πλήθη των διαδηλωτών.(NPR) Για τον κίνδυνο εμφυλίου πολέμου προειδοποιεί ο γιος του Καντάφι, Σαΐφ αλ Ισλάμ Μοαμάρ αλ Καντάφι, σε τηλεοπτικό του διάγγελμα. (AP μέσω Houston Chronicle)Τα τηλεοπτικά δίκτυα Αλ Αραμπίγια και Αλ Τζαζίρα μετέδωσαν ότι ο Συνταγματάρχης Μοαμάρ Καντάφι έφυγε για τη Βραζιλία ή τη Βενεζουέλα. (Xinhua) Για πρώτη φορά αναφέρονται συγκρούσεις και ανταλλαγές πυροβολισμών στην Τρίπολη. (Al Jazeera)ΤραγωδίεςΣε πανικό σε στάδιο του Μάλι σκοτώνονται τουλάχιστον 30 άνθρωποι. (AFP μέσω Brisbane Times)Νόμος και εγκληματικότηταΕπικυρώνεται από το Ανώτατο Δικαστήριο στη Βομβάη η θανατική καταδίκη εναντίον του Πακιστανού τρομοκράτη Αϊμάλ Κασάμπ, για την εμπλοκή του στις τρομοκρατικές επιθέσεις του 2008. (Times of India)ΑθλητισμόςΣτο Μπαχρέιν ανακοινώνεται η ακύρωση του γκραν πρι της Φόρμουλα Ένα με απόφαση της βασιλικής οικογένειας στην αραβική χώρα. (The Australian) Ένοπλες συγκρούσεις και επιθέσειςΤαραχές στη Λιβύη το 2011: Ο ηγέτης της Λιβύης, Μοαμάρ Καντάφι εμφανίζεται στην κρατική τηλεόραση προκειμένου να αποδείξει ότι δεν έχει εγκαταλείψει τη χώρα. (BBC) Αυτομολεί ο υπουργός εσωτερικών Αμπντέλ Φατάχ Γιουνίς. (Το Βήμα) Συνεδριάζει κεκλεισμένων των θυρών το Συμβούλιο Ασφαλείας των Ηνωμένων Εθνών σε απάντηση στις εξελίξεις στη Λιβύη.(The Guardian) Το Περού γίνεται η πρώτη χώρα στον κόσμο που διακόπτει τις διπλωματικές σχέσεις με τη Λιβύη από την έναρξη των ταραχών. (The Australian) Ταραχές στην Υεμένη το 2011: Σκοτώνονται 2 φοιτητές και άλλοι 11 τραυματίζονται από ενόπλους υποστηρικτές της κυβέρνησης στη διάρκεια καθιστικής διαμαρτυρίας στο πανεπιστήμιο της Σαναά. (AFP μέσω SBS) Αρχειοθετήθηκε 2011-02-24 στο Wayback Machine.ΤραγωδίεςΣεισμός μεγέθους 6,3 βαθμών της κλίμακας Ρίχτερ συγκλονίζει την επαρχία Καντέρμπερι, με αποτέλεσμα να κλείσει το αεροδρόμιο του Κράιστσερτς στο Νότιο Νησί. (New Zealand Herald) Επιβεβαιώνεται ο θάνατος 65 ατόμων. (Stuff) (TVNZ)ΠολιτικήΟ Βασιλιάς του Μπαχρέιν Χαμάντ ιμπν Ισά Αλ Χαλίφα διατάσσει την απελευθέρωση των πολιτικών κρατουμένων σε απάντηση στις ταραχές στην αραβική χώρα.(AP μέσω CF News) Ένοπλες συγκρούσεις και επιθέσειςΕξεγέρσεις σε αραβικές χώρες: Λιβύη: Το ιταλικό υπουργείο εξωτερικών αναφέρει ότι ως και 1.000 άνθρωποι έχουν σκοτωθεί στη Λιβύη στη διάρκεια των ταραχών. (Reuters) Αρχειοθετήθηκε 2012-08-26 στο Wayback Machine. Η Αφρικανική Ένωση καταδικάζει την "υπερβολική χρήση βίας" εναντίον των διαδηλωτών. (African Press Agency) Ο πρώην υπουργός δικαιοσύνης της Λιβύης, Μουσταφά Αμπντέλl-Τζαλίλ, ισχυρίζεται ότι ο Μοαμάρ Καντάφι διέταξε προσωπικά την ανατίναξη αεροσκάφους πάνω από το Λόκερμπι το 1988. (AP μέσω Washington Post) Απομακρύνονται από τη Λιβύη οι πολίτες πολλών χωρών, ανάμεσα στις οποίες το Ηνωμένο Βασίλειο, οι ΗΠΑ, η Κίνα, η Ελλάδα, η Ιταλία, η Γαλλία και η Ρωσία. (Sky News) Υεμένη: Έπειτα από τον θάνατο διαδηλωτών, παραιτούνται σε ένδειξη διαμαρτυρίας 8 βουλευτές του κυβερνώντος Γενικού Κογκρέσου του Λαού. (RFI)ΟικονομίαΚυκλοφορεί στη Νότια Κορέα από τη Samsung μια φωτογραφική μηχανή, με την οποία υπάρχει η δυνατότητα να δημοσιευτούν φωτογραφίες και βίντεο απευθείας στο Facebook και στο Youtube. (Yonhap) Μεγάλη πτώση σημειώνεται στις αγορές των ΗΠΑ και της Ευρώπης, εξαιτίας της αβεβαιότητας για την κατάσταση στη Μέση Ανατολή και τις αυξανόμενες τιμές του πετρελαίου. (Bloomberg)ΤραγωδίεςΣε 300 ανέρχεται ο αριθμός των αγνοουμένων από τον μεγάλο σεισμό που έπηξε το Κράιστσερτς της Νέας Ζηλανδίας, με τους νεκρούς να είναι επίσημα 75. (NZ Herald) (Courier Mail)Διεθνείς σχέσειςΗ Σενεγάλη διακόπτει τις διπλωματικές της σχέσεις με το Ιράν, κατηγορώντας την Τεχεράνη ότι προμηθεύει όπλα στους αντικυβερνητικούς αντάρτες της. (China Radio International) Αρχειοθετήθηκε 2019-09-01 στο Wayback Machine.ΠολιτικήΣυνεχίζεται στην Κίνα το κάλεσμα για μία "Επανάσταση των Γιασεμιών" μέσω του Διαδικτύου, ενώ συλλαμβάνονται εκατοντάδες άτομα. (The Times of India) Επιστρέφει στη Σαουδική Αραβία ο Βασιλιάς Αμπντάλα και ανακοινώνει μια σειρά ανακουφιστικών μέτρων για τους πολίτες. (IOL) Αφαιρείται από τον Γερμανό υπουργό άμυνας Καρλ-Τέοντορ τσου Γκούτενμπεργκ το διδακτορικό του από το πανεπιστήμιο του Μπαϊρόιτ, εξαιτίας εκτεταμένης λογοκλοπής στη διδακτορική του εργασία που είχε παραδώσει. (Guardian) Ένοπλες συγκρούσεις και επιθέσειςΕξεγέρσεις σε αραβικές χώρες 2010–2011: Λιβύη: Τουλάχιστον 10 άνθρωποι σκοτώνονται και δεκάδες άλλοι τραυματίζονται έπειτα από επίθεση κατά των κυβερνητικών δυνάμεων στην πόλη Αζ-Ζαουίγια. (AFP μέσω Herald-Sun) Ο Συνταγματάρχης Καντάφι περιγράφει τον εαυτό του σαν έναν "συμβολικό ηγέτη" παρόμοιο με τη Βασίλισσα Ελισάβετ Β΄ του Ηνωμένου Βασιλείου. Επίσης, τονίζει ότι για τις ταραχές ευθύνεται η Αλ Κάιντα. (USA Today) Υεμένη: Ο πρόεδρος της Υεμένης, Αλί Αμπντουλάχ Σαλέχ, διατάσσει τις δυνάμεις ασφαλείας να προστατεύσουν τους διαδηλωτές.(AP μέσω Observer Today) Μπαχρέιν: Συνεχίζονται οι διαδηλώσεις κατά της κυβέρνησης και οι ομάδες της αντιπολίτευσης συγκεκριμενοποιούν τα αιτήματά τους. (Sify India)ΤραγωδίεςΑνευρίσκεται τα συντρίμμια ελικοπτέρου της ακτοφυλακής της Κορέας τύπου AgustaWestland AW139 στα ανοικτά των ακτών της χώρας. με απολογισμό 1 νεκρό αξιωματικό και πολλούς αγνοουμένους. (Yonhap)ΠολιτικήΗ κυβέρνηση της Αλγερίας αίρει επίσημα την κατάσταση εκτάκτου ανάγκης, η οποία ήταν σε ισχύ από το 1992. (Έθνος)Νόμος και εγκληματικότητα Εκδίδεται στη Σουηδία, με απόφαση Βρετανού δικαστή, ο ιδρυτής των Wikileaks, Τζούλιαν Ασάντζ. (AAP μέσω News Limited) Αρχειοθετήθηκε 2011-06-29 στο Wayback Machine.ΕπιστήμηΤο αμερικανικό διαστημικό λεωφορείο Ντισκάβερι απογειώνεται για την τελευταία του αποστολή. (AP μέσω Fox News) Ένοπλες συγκρούσεις και επιθέσειςΕξεγέρσεις σε αραβικές χώρες 2010–2011: Ιράκ: Σε διαδήλωση διαμαρτυρίας για τη διαφθορά και τα οικονομικά προβλήματα στη χώρα, σκοτώνονται τουλάχιστον 29 άτομα την "Ημέρα της Οργής". (Washington Post) Μπαχρέιν:Την ημέρα πένθους για τους πρόσφατους θανάτους διαδηλωτών, χιλιάδες άτομα διαδηλώνουν στη Μανάμα εναντίον της κυβέρνησης. (Reuters) Αρχειοθετήθηκε 2011-02-28 στο Wayback Machine. Λιβύη:Ο πρόεδρος των ΗΠΑ Μπαράκ Ομπάμα και η Ευρωπαϊκή Ένωση ανακοινώνουν την επιβολή κυρώσεων εναντίον της κυβέρνησης της Λιβύης. (Los Angeles Times) Υεμένη:Δεκάδες χιλιάδες άτομα διαδηλώνουν στη χώρα, με απολογισμό των ταραχών 1 νεκρό και αρκετούς τραυματίες. (Bangkok Post) Αίγυπτος: Διαδηλωτές καταγγέλλουν ότι ξυλοκοπήθηκαν από τον στρατό στην πλατεία Ταχρίρ. (New York Times)ΤραγωδίεςΑπό πτώση λεωφορείου σε χαράδρα στο Περού σκοτώνονται τουλάχιστον 19 άνθρωποι και άλλοι 37 τραυματίζονται. (Ναυτεμπορική) Αρχειοθετήθηκε 2016-03-04 στο Wayback Machine.Πολιτική και εκλογέςΗ Τυνησία ανακοινώνει την επικείμενη διεξαγωγή εκλογών για τα μέσα Ιουλίου του 2011, καθώς χιλιάδες άτομα διαδηλώνουν απαιτώντας την παραίτηση του πρωθυπουργού Μοχάμετ Γκανουσί. (Al Jazeera) Στις κάλπες προσέρχονται οι Ιρλανδοί για τις πρόωρες βουλευτικές εκλογές. (BBC) Το κυβερνών κόμμα του πρωθυπουργού Μπράιαν Κάουεν υφίσταται μεγάλη ήττα. Ειδικότερα, το Φιάνα Φέιλ αποχωρεί από την εξουσία έπειτα από 14 χρόνια. (Ελευθεροτυπία) Ένοπλες συγκρούσεις και επιθέσειςΕξεγέρσεις σε αραβικές χώρες 2010–2011: Λιβύη: Συνεχίζονται οι πιέσεις εσωτερικά και εξωτερικά για να παραιτηθεί ο ηγέτης της Λιβύης, Μοαμάρ Καντάφι. (Al Jazeera) Το Συμβούλιο Ασφαλείας των Ηνωμένων Εθνών αποφασίζει ομόφωνα να επιβάλλει κυρώσεις εναντίον του καθεστώτος Καντάφι, εξαιτίας της καταστολής των διαδηλώσεων.(BBC), (UN Multimedia) Κροατία: Δεκάδες χιλιάδες διαδηλωτές στην πλατεία Μπαν Γέλαζιτς ζητούν την παραίτηση της κυβέρνησης και εκφράζουν τη συμπαράστασή τους προς τους καταζητούμενους βετεράνους του πολέμου για την ανεξαρτησία, οι οποίοι κατηγορούνται για εγκλήματα πολέμου. Πραγματοποιούνται δεκάδες συλλήψεις και σημειώνονται τραυματισμοί. (France24)ΤραγωδίεςΤα θύματα του πρόσφατου σεισμού στη Νέα Ζηλανδία έφτασαν τα 144 και υπάρχουν φόβοι για άλλα 200 περίπου. (Reuters) Αρχειοθετήθηκε 2011-02-27 στο Wayback Machine., (TV New Zealand)ΠολιτικήΟ Βασιλιάς του Μπαχρέιν Χαμάντ ιμπν Ισά Αλ Χαλίφα προβαίνει σε ανασχηματισμό της κυβέρνησης, στον απόηχο των ταραχών στην αραβική χώρα. (CNN)Τέχνες και πολιτισμόςΤα περισσότερα Χρυσά Βατόμουρα απονέμονται στην ταινία Ο τελευταίος μαχητής του ανέμου: χειρότερης ταινίας, χειρότερης σκηνοθεσίας, χειρότερου σεναρίου, χειρότερου άνδρα ηθοποιού (β΄ρόλος) και χειρότερης τρισδιάστατης ταινίας. (ΑΝΤΕΝΝΑ) (Sport FM) Ο Ρομάν Πολάνσκι βραβεύεται με βραβείο καλύτερου σκηνοθέτη στην απονομή των Βραβείων Σεζάρ. Η ταινία του Πολωνού σκηνοθέτη Αόρατος Συγγραφέας δεν κατάφερε να αποσπάσει το βραβείο καλύτερης ταινίας, το οποίο κέρδισε το φιλμ Ενώπιον θεών και ανθρώπων. (Τα Νέα) Ένοπλες συγκρούσεις και επιθέσειςΕξεγέρσεις στις αραβικές χώρες 2010-2011: Λιβύη: Αντικυβερνητικές δυνάμεις καταλαμβάνουν την πόλη Ζαουίγια, στα δυτικά της πρωτεύουσας. (CBC) Ανακοινώνεται ο σχηματισμός μεταβατικής κυβέρνησης από τους ηγέτες της εξέγερσης κατά του Καντάφι. Το ανεξάρτητο μεταβατικό συμβούλιο θα εκπροσωπεί τις πόλεις, οι οποίες βρίσκονται πλέον υπό τον έλεγχο της αντιπολίτευσης. (Εξπρές) Ομάν: Σε συγκρούσεις ανάμεσα σε αντικυβερνητικούς διαδηλωτές και την αστυνομία στην πόλη Σοχάρ, σκοτώνονται 2 άτομα.(Al Jazeera) Τυνησία:Την παραίτησή του ανακοινώνει σε ομιλία του στην κρατική τηλεόραση ο πρωθυπουργός Μοχάμετ Γκανουσί.(BBC News) Νέος πρωθυπουργός αναλαμβάνει ο Μπεζί Σαΐντ ελ Σεμπσί.(The Guardian) Υεμένη: Ο πρόεδρος Αλί Αμπντουλάχ Σαλέχ αναφέρει ότι οι διαδηλώσεις εναντίον του καθεστώτος του αποτελούν μια προσπάθεια για τη διαίρεση του έθνους. (Al Arabiya) Σε αποτυχημένη απόπειρα πραξικοπήματος στη Λαϊκή Δημοκρατία του Κονγκό σκοτώνονται 6 άτομα στο προεδρικό μέγαρο. (Reuters) Αρχειοθετήθηκε 2015-01-19 στο Wayback Machine.Διεθνείς σχέσειςΗ Βόρεια Κορέα προειδοποιεί ότι θα αναλάβει στρατιωτική δράση εναντίον της Νότιας Κορέας αν η τελευταία συνεχίσει να μεταφέρει προπαγάνδα στους πολίτες της.(Bloomberg)ΠολιτικήΠαρατάσσεται μεγάλος αριθμός αστυνομικών και στρατιωτικών δυνάμεων σε αρκετές πόλεις της Κίνας έπειτα από καλέσματα σε εξεγέρσεις, στον απόηχο των γεγονότων στη Βόρεια Αφρική και στη Μέση Ανατολή. (Sify India) Ο πρόεδρος του Αραβικού Συνδέσμου, Αμρ Μούσα ανακοινώνει την υποψηφιότητά του για τις προεδρικές εκλογές στην Αίγυπτο. (AP μέσω Houston Chronicle) Ένοπλες συγκρούσειςΕξεγέρσεις σε αραβικές χώρες 2011: Λιβύη: Η Γαλλία στέλνει βοήθεια στους αντιπάλους του καθεστώτος Καντάφι στη Βεγγάζη. (Reuters) Αρχειοθετήθηκε 2011-03-08 στο Wayback Machine. Οι δυνάμεις που πρόσκεινται στον Καντάφι περικυκλώνουν τη Ζαουίγια, κάνοντας αντεπίθεση. (New York Times) Ομάν: Για 3η συνεχή ημέρα συνεχίζονται οι διαδηλώσεις υπέρ των πολιτικών και οικονομικών αλλαγών. (Al Jazeera) Μπαχρέιν: Οι διαδηλωτές εμποδίζουν την είσοδο στο Κοινοβούλιο. (Times of India) Υεμένη: Ο πρόεδρος Αλί Αμπντουλάχ Σαλέχ προτείνει στην αντιπολίτευση να συμμετέχει σε σχηματισμό κυβέρνησης συνασπισμού. (Reuters) Αρχειοθετήθηκε 2013-06-30 at Archive.isΤέχνες και πολιτισμόςΑίρεται η απαγόρευση στις διαφημίσεις προϊόντων σε τηλεοπτικά προγράμματα στο Ηνωμένο Βασίλειο (στο εξής οι διαφημιστές θα πληρώνουν το κανάλι). Μια καφετιέρα της Nescafe είναι το πρώτο προϊόν που εμφανίζεται στην τηλεοπτική εκπομπή This Morning. (Daily Telegraph)ΟικονομίαΟι τιμές του αργού πετρελαίου φθάνουν στο υψηλότερο επίπεδο εδώ και 2 χρόνια, ενώ τα χρηματιστήρια σε Ευρώπη και Αμερική σημειώνουν πτώση, εξαιτίας της αβεβαιότητας για την κατάσταση στη Μέση Ανατολή. (Bloomberg)ΤραγωδίεςΤουλάχιστον 16 άνθρωποι σκοτώνονται όταν το άρμα τους αγγίζει ένα καλώδιο υψηλής τάσης κατά τη διάρκεια της παρέλασης για το καρναβάλι στην Μπαντέιρα ντο Σουλ της Βραζιλίας. (Straits Times)ΠολιτικήΟ πρόεδρος της Τανζανίας, Τζακάγια Κικουέτε, κατηγορεί την αντιπολίτευση ότι προωθεί τη βία στη χώρα σε μια απόπειρα να ανατρέψει την κυβέρνηση. (Reuters) Αρχειοθετήθηκε 2012-08-26 στο Wayback Machine. Επιβάλλεται από τον γενικό εισαγγελέα της Αιγύπτου απαγόρευση στις μετακινήσεις για τον έκπτωτο πρόεδρο Χόσνι Μουμπάρακ και την οικογένειά του. (Al Jazeera) Το Ιράν επιβεβαιώνει ότι έχουν τεθεί υπό κράτηση οι ηγέτες της αντιπολίτευσης, Μιρ Χοσεΐν Μοζαβί και Μαχντί Καρουμπί.(Radio Zamaneh) ΑθλητισμόςΤο Ιράν απειλεί να μην λάβει μέρος στους Ολυμπιακούς Αγώνες του 2012 με το πρόσχημα ότι το λογότυπο των αγώνων σχηματίζει τη λέξη Σιών. (The Guardian) Η Αμερικανίδα τενίστρια Σερένα Γουίλιαμς νοσηλεύεται στο Λος Άντζελες με πνευμονική εμβολή. (People)